Gyõri közgyûlés: 16 igen, 5 nem a Dunakapu téri mélygarázsra
Több mint 25 százalékkal nõnek a lakbérek Gyõrben - döntött a gyõri közgyûlés. A Dunakapu tér mélygarázs ügye újból vitát generált: szópárbajt vívtak az ellenzéki képviselõk Borkai Zsolttal. A kisalfold.hu és a doktor titulus is szóba került az ülésen.
13 óra 23 perc
A márciusi maratoni közgyûlés véget ért.
13 óra 13 perc
A közgyûlés végén három személyi kérdésben (a Nádorvárosi Közoktatási Fõigazgatóság, Óvoda és Általános Iskola fõigazgatója, a Családsegítõ Szolgálat igazgatója, a Vaskakas Bábszínház igazgatója) zárt ülésen döntenek a képviselõk.
13 óra 8 perc
A képviselõk külön szavaztak - vagyis külön elõterjesztésben szerepelt - a Dunakapu téri mélygarázsról: 16 igen, 5 nem, 2 tartózkodás mellett kapott zöld lámpát a rengeteg vitát generáló beruházás.
Tekintettel, hogy a Dunakapu tér és környezetének felújításáról szóló napirendi pontnál már megejtették a mélygarázs vitáját a képviselõk, ezúttal csak Neupor Zsolt jelentkezett szólásra, aki azt mondta: "nem tudom támogatni a mélygarázst, s sokkalom a beruházásért felvett 2 milliárdos hitelt". 
12 óra 59 perc
A képviselõk azt is megszavazták simán - három nem mellett -, hogy a Gyõr-Szol Zrt. tõkéjét megemeljék a Dunakapu téri mélygarázs építése végett. Erre a pontra hamarosan külön cikkben térünk vissza.
12 óra 54 perc
19 igen, 0 nem, 4 tartózkodással a képviselõk áldásukat adták a Dunakapu tér és környezetének felújítási és beruházási engedélyokiratra.
Az mindenképp meglepetésnek számít, hogy egyetlen nem voks sem érkezett.
12 óra 49 perc
Dézsi Csaba András (Fidesz-KDNP) egyesek igazán magukba nézhetnének.
"Az MSZP-s városvezetés ha tehette volna, annak idején simán ledózeroltatta volna a Frigyes-laktanyát, ma pedig Gyõr egyik szépen felújított épületegyüttese" - mondta Dézsi professzor, aki abban vitatkozna Németh Árpád, miszerint "az MSZP-s városvezetés túl sokat tett volna a gyõri belváros felújításáért".
Erre valamelyik ellenzéki képviselõ annyit mondott hangosan: "kinek az idején kapott Gyõr Európa-díjat?".
12 óra 44 perc
"Érdekes" lesz a szavazás a Dunakapu térrõl: nyilvánvaló, hogy a Fidesz-KDNP frakciója támogatni fogja, nagy kérdés viszont: hogyan szavaznak majd az ellenzéki képviselõk?
12 óra 42 perc
Vörös Gyula (Jobbik) hangsúlyozza: nem a mélygarázzsal van gondja, hanem a Dunakapu téri helyszínnel, mivel "az kritikus".
A Jobbik önkormányzati képviselõje szerint "többen összemossák a gyõri Jobbikot az Arrabona Városvédõkkel, de ez akkor is alaptalan, ha a városvédõk bizonyos érveivel egyet tudok érteni".
12 óra 35 perc
Kun András szerint a Dunakapu téri beruházási engedélyokiratban gyakorlatilag szó nem esik a várfalak bemutatásáról, s ennek a költségérõl.
Az MSZP képviselõje szerint az elõterjesztésbe bele kellene írni, hogy 500 millió forint a várfalak bemutatását szolgálja.
Utóbbi javaslatot Borkai Zsolt elfogadta, s a kért részt beleíratta a dokumentumba. 
12 óra 32 perc
Borkai Zsolt továbbra is kiáll a Dunakapu tér felújítása és a mélygarázs mellett: szerinte ez a város érdeke, s ehhez kéri a képviselõket támogatását.  
12 óra 29 perc
Németh Árpád (MSZP) szerint "az egyik szeme sír, míg a másik nevet". "Azért sír, mert szebb lesz a Dunakapu tér, de az ár-érték arányt tekintve a mélygarázs rossz megoldás.
Ennél sokkal olcsóbban más verziókat kellene megvizsgálni, hisz a mélygarázs máshonnan vesz majd el pénzeket a gyõriektõl" - magyarázta Németh Árpád.   
12 óra 27 perc
Borkai Zsolt szerint a Gyõr-Szol Zrt. büdzséjét nem fogja negatívan érinti a hitelfelvétel, mivel a parkolási díjakból ez visszaforgatható lesz.
12 óra 22 perc
Pintér-Péntek Imre (Pro Urbe Gyõr) szerint a belváros átalakítása sok ember, vállalkozó sérelmével járhat, ezért a kommunikációnak hangsúlyos szerepet kell hogy kapjon.
Borkai Zsolt válaszában arról szól, hogy ez a városvezetés szakított azzal a hagyománnyal, hogy kényes ügyekhez nem nyúlunk, mert azokkal úgy is baj van.
Gyõr polgármestere szerint méltó, megújult környezetet alakítanak ki a belvárosban, mely ugyan pillanatnyi kellemetlenségekkel járhat, de összességében megéri. 
12 óra 16 perc
Borkai Zsolt elmondása szerint úgy érzi magát a Dunakapu tér ügyében, mint "ha sapka van rajtam, az a baj, ha nincs, akkor az".
Gyõr polgármestere szerint a múlt értékeit maradéktalanul meg fogja õrizni a városvezetés, miközben a mélygarázs fontos része a belváros felújításánál. 
12 óra 14 perc
Neupor Zsolt (DK) szerint összességében elfogadható a Dunakapu tér kétmilliárdos mélygarázs projektje, de elsietett a koncepció, miközben a város számos pontján - például Batthyány tér - lehetne jobb feltételekkel, gazdaságosabb parkolóházat, mélygarázsokat építeni.
12 óra 6 perc
Egybõl bele is csapunk a melegébe: jön a Dunakapu tér jövõje.
Kun András (MSZP) jelentkezett elsõként szólásra, aki közgazdászként nem meglepõ módon a beruházás költségeit firtatja, mivel számára "a számok nem állnak".
"Szerepel egy 500 milliós pályázati összeg is az elõterjesztésben, de ezt a pályázatot ki sem írták" - közölte Kun András, aki látványterveket is hiányol az anyagból.
Vörös Gyula (Jobbik) szintén az 500 millió forintos pályázati összeget említi meg; elmondása szerint a Dunakapu tér rendbetételét támogatni tudja, de a mélygarázs építését el kell vetni.
Vörös Gyula azzal sem ért egyet, hogy hitelt vegyen fel a Gyõr-Szol Zrt. ennek apropóján, mivel a "cég minimális nyereséget tudott felmutatni a tavalyi évben".
A Jobbik képviselõje szerint máshol kell parkolóházat vagy mélygarázst építeni Gyõrben, s a belvárosi parkolási gondokat csökkenteni.
12 óra 5 perc
Folyt. köv.: a képviselõk újra a fedélzeten.
11 óra 40 perc
Tekintettel, hogy Borkai Zsolt 15 perces szünetet rendelt, most elmegyünk inni kólát.
Olvasóink is fújjanak egyet, vagy ebédeljenek meg!
11 óra 38 perc
Két kisebb horderejû ügy (alapító okiratok módosítása) jó hírt adhatunk közre: Gyõr és Abda között (egy nyertes pályázatnak köszönhetõen) elkezdõdhet a kerékpárút építése.
11 óra 33 perc
Mi lesz a megyétõl átvett Bartók Béla Megyei Mûvelõdési Központ sorsa a jövõben? - vetette fel Neupor Zsolt.
A DK képviselõje szerint "hallani olyan hangokat, miszerint a Vaskakas Bábszínház ide költözhetne".
Borkai Zsolt szerint "valóban vannak tervek, de konkrétumokról egyelõre még nem idõszerû beszélni".
Gyõr polgármestere szerint "a BBMMK épülete jó állapotban van, célszerû átvenni, s így a minõségi kultúrát erõsíteni tudjuk a városban".
A képviselõk egyhangúan szavazták meg, hogy a BBMMK fenntartását vegye át Gyõr.  
11 óra 32 perc
Négy támogatásról (nemzetiségi önkormányzatok, társadalmi szervezetek, alapítványok, egyházak, illetve sport) szóló elõterjesztést gyorsan, pár percen belül elfogadnak a képviselõk.
11 óra 29 perc
A Bem térre tervezett parkolók ügyében lakossági fórum összehívását tartja szükségesnek Borkai Zsolt, bár hozzátette: "vannak kétségeim a téren, hogy az érvek és az ellenérvek vajon közelebb kerülhetnek-e egymáshoz a fórum segítségével".
11 óra 10 perc
Kun András (MSZP) és Neupor Zsolt (DK) egyaránt drasztikusnak nevezte a kétlépcsõs emelési tervet.
"A Fidesz-KDNP miniszterelnöke, dr. Orbán Viktor azt ígérte a választók millióinak levélben év elején, hogy a megélhetési költségek nem növekednek idén.
Önök ezzel a rendelettel ezt az ígéretet meg fogják szegni" - közölte Neupor Zsolt, aki a doktor szót aligha véletlenül, külön kihangsúlyozta mondatában.
Borkai Zsolt szerint a szezont nem szabad keverni a fazonnal, azaz Neupor Zsolt ne keverje össze sokadszorra az országos politikát a helyi politikával.
"A jelenlegi önkormányzati vezetés nem tett olyan ígéretet, amit most fel lehetne róni nekünk ennél a rendelettervezetnél" - tette hozzá Gyõr polgármestere.
Neupor Zsolt módosító indítványt terjesztett be a kétlépcsõs lakbéremeléshez - nála mérsékeltebb lett volna az emelés mértéke, összességében több mint 25 helyett közel 20 százalékos, szintén két lépcsõben -, de ezt leszavazta a gyõri közgyûlés.
A Fidesz-KDNP eredeti elõterjesztését a kétlépcsõs emelésrõl viszont 5 nem, 2 tartózkodás mellett elfogadták a képviselõk.
A vitában egyébként többször elhangzott, hogy "közel 30 százalékos" lesz az emelés, míg a hivatalos elõterjesztésben 25 százalék szerepel, vagyis a számok valahol nem stimmelnek.
A Kisalföld munkatársai gyorsan osztottak-szoroztak a sajtópáholyban. Szerintünk a helyes megoldás: 26,5 százalék lesz az emelés mértéke összességében. 
11 óra 2 perc
Terítéken a márciusi közgyûlés egyik legfontosabb témája: a kétlépcsõs lakbéremelés Gyõrben. Pintér-Péntek Imre (Pro Urbe Gyõr) azt kérdezte, hogy lehetne-e számokkal alátámasztani az emelés szükségességét?
Borkai Zsolt szerint az elõterjesztésben világosan benne vannak a konkrét számok, s az is, hogy az eddig rendszer nem tartható fenn a továbbiakban. "Úgy gondolom, hogy a szociális háló erõs ugyanakkor Gyõrben" - tette hozzá Gyõr polgármestere.
A kétlépcsõs lakbéremelés tervezetét bemutató cikkünket ide kattintva olvashatják el. 
11 óra
A Gyõr Városi Kábítószerügyi Egyeztetõ Fórum 2011. évi tevékenységérõl és idei terveirõl szóló jelentést szintén egyhangúan fogadta el a közgyûlés.
10 óra 58 perc
Folytatódik az idõutazás a 2011-es évbe: most a levéltár éves beszámolója jön.
Bana József igazgató rövid felszólalásában inkább szerencsére a jövõbe tekint, s elmondta: az idei évben a Rákosi- és Kádár-korszak összes gyõri közgyûlése felkerül a levéltár honlapjára. 
10 óra 56 perc
A rendõrségi beszámolót a 2011-es évrõl ellenszavazat nélkül fogadták el a képviselõk.
10 óra 51 perc
Az utóbbi 15 percben kicsit szócséplés zajlik, s a rendõrség nonstop méltatása.
Nincs is ezzel semmi baj, de azért kicsit haladhatnánk képviselõ urak, sok napirendi pont - köztük minimum kettõ balhés - vár még ránk. Hajrá!
10 óra 36 perc
Jönnek a válaszok Horváth Csabától. Gyõr rendõrkapitánya elárulta: õ is rendszeresen olvassa portálunkat, de a hozzászólásokkal nem minden esetben ért egyet.
"Vannak olvasók, akik érezhetõen a focitól kezdve a rendõrségi ügyeken át mindenhez remekül értenek" - mondta Horváth Csaba, aki hozzátette: "a rendõrségi fotók, videók közzé tétele azt szolgálja, hogy valaki felismerje az elkövetõket".
Arra konkrét választ nem kaptak a képviselõk, hogy mi a 1-2 hónapos csúszás oka egy-egy bûncselekmény esetében.
Dézsi Csaba András (Fidesz-KDNP) a kerékpáros ellenõrzéseket firtató kérdésére Horváth Csaba ezredes azt válaszolta: "folyamatosan ellenõrizzük a kerékpárosokat, de nem csak büntetünk, hanem kampányokkal is felhívjuk a figyelmüket a helyes közlekedésre.
Többször osztottunk láthatósági mellényt is".  
10 óra 31 perc
Kovács Tamás (Fidesz-KDNP) a kisalfold.hu-t említi kérdésében Horváth Csaba felé: a képviselõ azt veti fel, hogy a portálunkon megjelenõ bûncselekményeket többször miért is csak 1-2 hónapos késéssel küldi el a rendõrség?
A felvetés igazán remek; mi is szívesebben adnánk hírül a januári rendõrségi híreket Olvasóinknak januárban, mintsem márciusban.
Neupor Zsolt (DK) a közterületi rendõri jelenlét növelési esélyeit feszegette felszólalásában, ugyanezt kéri pepitában Radnóti Ákos (Fidesz-KDNP) konkrétan Adyvárosban.
10 óra 24 perc
35 illegálisan megyénkben tartózkodó külföldi állítottak elõ a gyõri kapitányság határrendészeti munkatársai az illetékességi területükön.
A gyõri térfigyelõ-kamerákat méltatja Horváth Csaba ezredes; elmondása szerint tavaly közel 500 esetben fedeztek fel rendõrségi esetet a kamera kezelõi Gyõrben, azaz mindenképp hatékonynak nevezhetõ a négy éve bevezetett rendszert.
A város 38 pontján 41 térfigyelõ kamera mûködik jelenleg, de idén újabbak felszerelése várható. 
10 óra 19 perc
Tavaly 489 közbiztonsági akciót szervezett a gyõri rendõrkapitányság; ez több mint duplája a 2010-ben rendezett hasonló eseményeknek.
1334 baleset történt 2011-ben a kisalföldi megyeszékhelyen - ez a szám kicsivel magasabb, mint két éve -, miközben balesetek szempontjából Gyõr "legveszélyesebb" városnegyede Adyváros. 
10 óra 16 perc
A gyõri rendõrkapitányság illetékességi területén 8871 bûncselekmény történt - például Pannonhalma vagy Tét is a megyeszékhelyhez tartozik -, ebbõl 6497 történt Gyõrben.
A kiemelt bûncselekmények között az autó- és a benzinlopások száma nõtt egyedül, jó hír ugyanakkor, hogy a rablások száma csökkent.
"Utóbbi mutatóban nem vagyok benne biztos, hogy ennél jobb számokat tudunk-e teljesíteni" - tette hozzá Horváth Csaba ezredes.
10 óra 14 perc
Horváth Csaba ezredes, gyõri rendõrkapitány elkezdte beszámolóját a rendõrség 2011-es gyõri munkájáról.
Horváth Csabának ez az ötödik gyõri beszámolója; ezeket a "visszatekintéséket" egyébként a jogszabályok írják elõ. 
10 óra 12 perc
Az ülésen jelen van az összes képviselõ; a közgyûlés határozatképes természetesen.
10 óra 7 perc
Elsõ körben a márciusi 15-i gyõri kitüntetetteket tapsolja meg a közgyûlés.
10 óra 2 perc
Megérkezett Borkai Zsolt; pillanatokon belül kezdõdik a márciusi ülés.
9 óra 59 perc
Az önkormányzati képviselõk már megérkeztek a díszterembe, igaz, Borkai Zsolt polgármestert egyelõre nem látni.
Hosszú közgyûlésre lehet számítani, valószínûleg csak a rendõrségi éves beszámoló közel órás lesz.
Olvasóinknak tehát ajánljuk: sûrûn frissítsék online tudósításunkat!
Elõzetes
A gyõri közgyûlésen a rendõrség tavalyi munkájáról, feladatairól Horváth Csaba ezredes, gyõri rendõrkapitány számol majd be elsõként.
A körülbelül 3,8 milliárd forintos összértékû Dunakapu téri mélygarázs beruházási célokmányát minden bizonnyal elfogadja a gyõri közgyûlés pénteken.
Emellett határozat születhet a Gyõr és Abda közötti új kerékpárútról, valamint a tervezett kétlépcsõs lakbéremelésrõl is. Három személyi kérdést zárt ülésben tárgyalnak a képviselõk. 
Az elõterjesztések teljes listáját ide kattintva tekinthetik meg.
városháza közgyûlés Borkai Zsolt dunakapu tér Gyõr online közvetítés